armvectores/hy_wikipedia_2023 huggingface dataset:
Պտղոմեոս (Կոմմագենեի թագավոր)

Անվան այլ կիրառումների համար տե՛ս՝ Պտղոմեոս (այլ կիրառումներ)Պտղոմեոս Երվանդական (հուն․՝ Πτολεμαίος της Κομμαγηνής, մ․թ․ա․ 201, Սամոսատ, Կոմմագենե, Սելևկյան տերություն – մ․թ․ա․ 130), սկզբնական շրջանում Սելևկյան կայսրության կազմում գտնվող Կոմմագենեի սատրապ (մինչև մ․թ․ա․ 130 թվական), ապա՝ Կոմմագենեի անկախ թագավորության առաջին ինքնակալ արքա։
Պտղոմեոսը Երվանդունյաց Հայաստանի արքա Երվանդ Դ Վերջինի որդին էր՝ Արշամի թոռը։


== Կենսագրություն ==
Պտղոմեոս Երվանդականը ծնվել է մ․թ․ա․ 201 թվականին՝ ամենայն հավանականությամբ Կոմմագենեի կենտրոնը համարվող Սամոսատ քաղաքում։ Նրա հայրը Երվանդունիների թագավորության արքա Երվանդ Դ Վերջինն էր։
Որպես պալատական պաշտոնյա Պտղոմեոսը ծառայել է Սելևկյան կայսրության հույն տիրակալներին՝ Անտիոքոս Գ Մեծին, Սելևկիոս Դ Ֆիլոպատորին և Անտիոքոս Դ Եպիֆանոսին։ Եղել է Կոմմագենեի սատրապության կառավարիչը։ Մագնեսիայի ճակատամարտից հետո Սելևկյան տերությունը սկսում է աստիճանաբար քայքայվել։ Օգտվելով այս հանգամանքից՝ սատրապ Պտղոմեոսն ընդվզում է և իրեն հռչակում Անտիոքի կենտրոնական կառավարությունից անկախ միապետ՝ հիմնադրելով Կոմմագենեի Երվանդունյաց թագավորությունը։ Նույն տարում սատրապության կենտրոնը համարվող Սամոսատ քաղաքը հռչակվում է որպես Կոմմագենեի քաղաքամայր-ոստան։
Պտղոմեոսը նաև Պարթևստանի Արշակունի արքա Միհրդատ Ա-ի ազգակիցն էր։ Նեմրութ լեռան հնավայրի ուսումնասիրությունները, հատկապես՝ արձանագրությունների վերծանումները ցույց են տալիս, որ Պտղոմեոսը որոշակի արյունակցական-ծագումնաբանական առնչակցություններ է ունեցել նաև Դարեհ Ա Մեծի հետ։
Պտղոմեոս Երվանդունին մահանում է մ․թ․ա․ 130 թվականին՝ անհայտ պահմաններում։ Կոմմագենեի թագավորական իշխանությունը արյան ուժով ժառանգում է նրա ավագ որդին՝ Սամեսը (Շամ Բ Թեոսեբոս Դիկայոս)։


== Տես նաև ==
Կոմմագենեի թագավորություն


== Ծանոթագրություններ ==
Ուտու (գյուղ, Կեինա շրջան)

Ուտու (էստ․՝ Utu), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անատոլի Վիկտորով

Անատոլի Վիկտորով (ռուս.՝ Анато́лий Дми́триевич Ви́кторов, 1954 կամ հունվարի 29, 1954(1954-01-29), Մոսկվա, ԽՍՀՄ), ռուս դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1980) և Ռուսաստանի ԱԳՆ դիվանագիտական ակադեմիան (1992)։ Տիրապետում է անգլերեն, գերմաներեն, պորտուգալերեն, սերբերեն, խորվաթերեն և չեխերեն լեզուներին։ Դիվանագիտական գործունեությամբ սկսել է զբաղվել 1985 թվականից։

1985-1990 թվականներին՝ Անգոլայում ԽՍՀՄ դեսպանատան առաջին քարտուղար։
1992-1993 թվականներին՝ ՌԴ ԱԳՆ ԱՊՀ երկրների դեպարտամենտի խորհրդական։
1993-1996 թվականներին՝ Ռուսաստանի ԱԳՆ միջազգային կազմակերպությունների դեպարտամենտի խորհրդական։
1996-2000 թվականներին՝ Նյու Յորքում ՄԱԿ-ին առընթեր Ռուսաստանի Դաշնության մշտական ներկայացուցչության խորհրդական։
2000-2003 թվականներին՝ ՌԴ ԱԳՆ միջազգային կազմակերպությունների դեպարտամենտի փոխտնօրեն։
2003-2010 թվականներին՝ Բոսնիա և Հերցեգովինայում Բարձր ներկայացուցչի աշխատակազմի տարածաշրջանային ներկայացուցչության ղեկավար, Բարձր ներկայացուցչի տեղակալ։
2010-2013 թվականներին՝ ՌԴ ԱԳՆ հումանիտար համագործակցության և մարդու իրավունքների դեպարտամենտի փոխտնօրեն։
2013-2018 թվականներին՝ Ռուսաստանի ԱԳՆ հումանիտար համագործակցության և մարդու իրավունքների դեպարտամենտի տնօրեն։
2018 թվականի ապրիլի 5-ից՝ Իսրայելում Ռուսաստանի Դաշնության արտակարգ և լիազոր դեսպան։Ամուսնացած է։ Ունի որդի և դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2013 թվականի փետրվարի 4)


== Պարգևներ ==
Բարեկամության շքանշան (2018 թվականի հուլիսի 11)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար
ԽՍՀՄ ԱԳՆ պատվոգիր։
Ռուսաստանի ԱԳՆ պատվոգիր։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Քեյդ Քանինգհեմ

Քեյդ Քանինգհեմ (անգլ.՝ Cade Parker Cunningham, սեպտեմբերի 25, 2001(2001-09-25), Արլինգտոն, Թերանտ շրջան, Տեխաս, ԱՄՆ), ամերիկացի պրոֆեսիոնալ բասկետբոլիստ, Խաղարկող։ Հանդես է գալիս Բասկետբոլի ազգային ասոցիացիայի (NBA) «Դետրոյթ Փիստոնս» ակումբում։
Ծնվել է ԱՄՆ Ջորջիա նահանգի Առլինթոն քաղաքում։ Հանդես է եկել Առլինգթոնի «Բոուի» ավագ դպրոցում, իսկ ավելի ուշ՝ Մոնտվերդեի ակադեմիայում (Ֆլորիդա նահանգ), համարվելով 2020 թվականի լավագույն դպրոցական բասկետբոլիստներից մեկը։ 2019 թվականին հաղթանակ է տարել ՖԻԲԱ-ի մինչև 19 տարեկանների աշխարհի գավաթի մրցապայքարում։
Ուսանողական առաջնությունում մեկ ուսումնական տարի ներկայացրել է Օկլահոմայի նահանգային համալսարանը։ Ընտրվել է NBA-ի 2021 թվականի դրաֆթի 1-ին համարի ներքո՝ «Դետրոյթ Փիստոնսի» կողմից։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Պյատնիցա (գյուղ, Նովոգորոդսկի շրջան)

Պյատնիցա (ռուս.՝ Пятница), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քերմանշահ

Քերմանշահ (պարսկերեն՝ کرمانشاه, սորանի՝ کرماشان, քրդ.՝ Kirmanşah), (1979—1990 թթ. Բահտարան), քաղաք է Իրանի արևմուտքում՝ Քերմանշահ նահանգում։ 
Քաղաքը իր անվանումը ստացավ Գերմանիայի էթնոնիմից՝ հարավ-իրանական ցեղ, որը հիշատակված է Հերոդոտոսի պատմության մեջ։ Առևտրա-տրանսպորտային կենտրոն։ Քաղաքում կա նավարդյունաբերության, շաքարի և տեքստիլի գործարան։


== Հայտնի բնիկներ ==
Մուհամմեդ Մորկի (1921—2007) - քրդաբան, Իրանական ԽՍՀ-ի դեսպան։


== Արտաքին հղումներ ==
«Հավերժական կրակ» Քերմանշահում (անգլ.)
Սարաևոյի կինոփառատոն

Սարաևոյի կինոփառատոն (բոս․՝ Sarajevo Film Festival), հարավարևելյան Եվրոպայի ամենախոշոր փառատոնը, որը հիմնվել է 1995 թվականին Սարաևոյում։


== Պատմություն ==
Առաջին փառատոնը անցկացվել է Սարաևոյի պաշարման ժամանակ՝ 1995 թվականի հոկտեմբերի 25-ին մինչև նոյեմբերի 5-ը։ Այն ժամանակ փառատոնը հաճախել են 15 հազար դիտորդ։ Սակայն այժմ փառատոնի լսարանը կազմում է 100 հազար դիտորդ։


== Ծրագիր ==
Մանկական ծագիր
Մրցարան չափահասների համար
Նոր ուղղություններ
Նոր ուղղություններ (կարճ մետր)
Բաց երկնքում
Համայնապատկեր
Վավերագրական համայնապատկեր
Մրցույթային ծրագիր (նկարչական, կարճամետրաժ և վավերագրական կինո)


== «Սարաևոյի սիրտը» մրցանակը լավագույն ֆիլմին ==


== Ծանոթագրություններ ==


== Արտաքին հղումներ ==
Փառատոնի պաշտոնական կայք
(8816) Գամով

(8816) Գամով (անգլ.՝ Gamow), աստերոիդ աստերոիդների հիմնական գոտում։ Հայտնաբերվել է 1984 թվականի դեկտեմբերի 17-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,455981 ա. մ., առավելագույնը մոտենում է 1,9904 ա. մ. հեռավորության վրա և հեռանում 2,9215 ա. մ.։ Արեգակի շուրջ մեկ ամբողջական պտույտ է կատարում 1405,84 երկրային օրվա ընթացքում, իր ուղեծրով շարժվելով միջինում 0,256075 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8816) Գամով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոլշայա Դոկյա (գյուղ, Զավյալովսկի շրջան)

Անվան այլ կիրառումների համար տե՛ս՝ Բոլշայա ԴոկյաԲոլշայա Դոկյա (ռուս.՝ Большая Докья), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեֆերսոն Սիթի

Ջեֆերսոն Սիթին (անգլ.՝ Jefferson City), քաղաք է ԱՄՆ-ի կենտրոնական մասում, Միսսուրի նահանգում։ Ջեֆերսոն Սիթին Միսսուրիի նահանգակենտրոնն է։ Քաղաքը գտնվում է Միսսուրի գետի վրա։ 2000 թ-ի տվյալներով քաղաքի բնակչությունը կազմում է 39 636 մարդ։ Ջեֆերսոն Սիթին նաև Քոուլ շրջանի կենտրոնն է։ Քաղաքը անվանվել է ի պատիվ ԱՄՆ-ի 3-րդ նախագահ Թոմաս Ջեֆերսոնի։


== Արտաքին հղումներ ==
Քաղաքի պաշտոնական կայք էջը Archived 2005-05-12 at the Wayback Machine.(անգլ.)
Էննի Բարնարդ

Լեդի Էննի Բարնարդ (անգլ.՝ Lady Anne Barnard, ծնդյան անունը` Լինդսեյ, դեկտեմբերի 12, 1750(1750-12-12), Balcarres House - մայիսի 6, 1825(1825-05-06), Լոնդոն, Մեծ Բրիտանիայի և Իռլանդիայի միացյալ թագավորություն), շոտլանդացի ճանապարհորդ գրող, նկարիչ և բարձր խավի ազդեցիկ կին, «Auld Robin Gray» բալլադի հեղինակը։ Հարավային Աֆրիկայի Քեյփթաունում անցկացրած հինգ տարիները զգալի ազդեցություն են ունեցել ժամանակի մշակութային և հասարակական կյանքի վրա։


== Կենսագրություն ==

Էննին ծնվել է Ֆայֆում, Բալկարես առանձնատանը։ Էննի Լինդսեյի (ծննդյան անունը` Դալրիմփլ) և Բալկարեսի 5-րդ կոմս Ջեյմս Լինդսեյի իններորդ երեխան և առաջին դուստրն է։ 1793 թվականին տեղափոխվել է Լոնդոն, որտեղ հանդիպել և ամուսնացել է Լիմերիկի եպիսկոպոս Թոմաս Բարնարդի որդու` Էնդրյու Բարնարդի հետ, ով նրանից տասներկու տարով երիտասարդ էր։ Հետագայում Հենրի Դունդասի միջոցով Էնի ամուսինը նշանակվել է Բարեհուսո հրվանդանի, որն այն ժամանակ գտնվում էր բրիտանական ռազմական օկուպացիայի տակ, գաղութային քարտուղար։ Բարնարդները Բարեհուսո հրվանդան են ժամանել 1797 թվականի մարտին, Լեդի Էննի Քեյփում մնացել է մինչև 1802 թվականի հունվար։
Մելվիլին, ով այն ժամանակ պատերազմական և գաղութային քարտուղար էր, գրած Էննիի նամակները,  ճամփորդական օրագրերը տեղեկատվական կարևոր աղբյուր են դարձել ժամանակի մարդկանց, իրադարձությունների և հասարակական կյանքի մասին։ Նա նաև մարդկանց հիշողության մեջ մնացել է որպես աշխարհիկ կին, որը հայտնի է որպես Բարեհուսո հրվանդանի ամրոցի տիրուհի։
Ուշագրավ նամակների, ամսագրերի և նկարների շարքը Էննին հրապարակել է 1901 թվականին, Հարավային Աֆրիկան մեկ դար առաջ խորագրով։ 1806 թվականին, երբ Բրիտանիան կրկին նվաճեց Քեյփը, Բարնարդը վերանշանակվեց գաղութային քարտուղար, սակայն Էննին նախընտրեց մնալ Լոնդոնում։ 1807 թվականին Բարնարդը մահացավ Քեյփում, իսկ էննին կյանքի մնացած մասն ապրեց Լոնդոնում, որտեղ մահացավ 1825 թվականի մայիսի 18-ին։
Էննին նաև ուսյալ նկարիչ էր, ստեղծել է յուղանկարներ, գծանկարներ։
Ուիլյամ Լիվեսը 1812 թվականին բացահայտել է, որ Auld Robin Gray-ը 1772 թվականին գրել է Էննի Բարնարդը, երաժշտությունը գրել է Լիվեսը։ Այն անանուն կերպով տպագրվել է 1783 թվականին, իսկ Լեդի Էննը միայն ճանաչել է իր հեղինակությունը մահից երկու տարի առաջ Վալտեր Սքոթին (1823 թ.) գրված նամակով, որը հետագայում խմբագրել է այն Bannatyne ակումբի համար։
Լեդի Էննին Քեյփթաունում հիշատակվում է մի քանի ձևով։ Բարեհուսո հրվանդանի ամրոցի պալատը հայտնի է որպես «Լեդի Էննի Բարնարդի պարասրահ»։ Քեյփթաունի Նյուլենդս արվարձանի ճանապարհներից մեկը, որտեղ ապրել են Բարնարդները, անվանվել է «Լեդի Էննի պողոտա», իսկ նրա քանդակը ցուցադրվում է Քլերմոնթի արվարձանում գտնվող քաղաքացիական կենտրոնի նախասրահում։ Բարնարդների տունը, խաղողի այգին պահպանվել են որպես հյուրանոցի մաս։


== Ծանոթագրություններ ==


== Արտաքին հղումներ ==
Sheet Music for Auld Robin Gray
South Africa a century ago; letters written from the Cape of Good Hope (1791–1801) by Barnard, Anne Lindsay, Lady, 1750-1825, editor William Henry Wilkins. London: Smith, Elder & Co., 1910 at A Celebration of Women Writers
Կարկաս

Կարկաս (ֆր.՝ carcasse, իտալերեն՝ carcassa) տեխնիկայում, որևէ շինվածքի, կոնստրուկտիվ տարրի, շենքի կամ կառույցի կմախք, որը կազմված է իրար միացված առանձին ձողերից։ Պատրաստվում է փայտից, մետաղից, երկաթբետոնից։ Կարկասով է որոշվում շինվածքի կամ կառույցի ամրությունը, կայունությունը, երկարակեցությունը։ Ժամանակակից շինարարության մեջ հիմնականում կիրառվում են հավաքովի կարկասներ։
Հավանականությունների հավասարակշռում

«Հավանականությունների հավասարակշռում» կոնցեպտը (անգլ.՝ balance of probabili­ti­es), որը հայտնի է նաև «ավելի հավանական է, քան ոչ» անվանումով, հանդիսանում է ապացուցողական շեմ կամ չափանիշ, որի կիրառման պարագայում գործում է գործին մասնակցող անձանց պահանջների և առարկությունների հիմքում դրված, ինչպես նաև գործի կամ հարցի լուծման համար նշանակություն ունեցող այլ փաստերի առկայության կամ բացակայության կանխավարկածը, քանի դեռ այդ կանխավարկածը չի հաղթահարվել հակառակն ապացուցող փաստերով։ Այն առավել բնորոշ է անգլոսաքսոնական իրավական համակարգի երկրներին, ինչպիսիք են Մեծ Բրիտանիան, Ամերիկայի Միացյալ Նահանգները։
Հավանականությունների հավասարակշռում ապացուցողական չափանիշը ենթադ­րում է, որ ապացուցման բեռը կրող կողմը դա­տարանում «հաղ­թանակ է տանում», եթե առնվազն 51%-ով ապացուցում է իր պնդման ճշմարտացիությունը։ Հավանականությունների հավասարակշռում ապացուցողական չափանիշի դեպքում դատավարության կողմերը հավասարապես կրում են իրենց վկայակոչած փաստերի ապացուցման պարտականությունը։ Կողմերից յուրաքանչյուրն ունի մյուս կողմի առաջ քաշած կանխավարկածը հաղթահարելու իրավունք՝ իր ներկայացրած փաստերի և հանգամանքների ճշմարտացիությունն ապացուցելու միջոցով։ Եթե դատավարության մի կողմը առավել հավանական ապացույցներ կներկայացնի մյուս կողմի համեմատությամբ, կհամարվի իր վկայակոչած փաստն ապացուցած։
Որպես օրինակ՝ պետության կողմից կարող է առաջ քաշվել որևէ պաշտոնատար անձի կողմից իր պաշտոնավարման ընթացքում  կուտակած եկամուտների ապօրինի ծագման կանխավարկածը, որը չհաղթահարելու դեպքում պաշտոնատար անձին պատկանող ապօրինի գույքը ենթակա կլինի բռնագանձման։
Հավանականությունների հավասարակշռում ապացուցողական չափանիշն առավել կիրառելի է քաղաքացիական գործերով դատաքննության ընթացքում, և դրանով իսկ տարբերակվում է քրեական դատավարությանը բնորոշ «ողջամիտ կասկածից վեր» ապացուցողական չափանիշից, որի պարագայում փաստերի ապացուցման պարտականությունն ամբողջությամբ դրվում է պետության վրա՝ ի դեմս քրեական հետապնդման մարմինների, իսկ հանցանք կատարած անձն ազատվում է իր անմեղությունն ապացուցելու պարտականությունից։ Ընդհանուր մոտեցման համաձայն՝ հավանականությունների հավասարակշռումը առավել պարզեցված մոտեցում է, քանի որ այն նախատեսում է ապացուցման ավելի ցածր չափանիշ, քան քրեական դատավարությունում կիրառելի «ողջամիտ կասկածից վեր» ապացուցողական շեմը։ Հավանականությունների հավասարակշում չափանիշի կիրառումն ակնհայտ առավելություն է ստեղծում դատավարության կողմերի համար՝ ապացուցման բեռը թեթևացնելու միջոցով։
Հավանականությունների հավասարակշռում ապացուցողական շեմը իր ամրագրումն է ստացել այնպիսի միջազգային պայմանագրերում, ինչպիսիք են Միավորված ազգերի կազմակերպության կոռուպցիայի դեմ կոնվենցիան և Եվրոպական միության 2014/42 դիրեկտիվը։
Դալի Պլազայի տոնածառ

Չիկագո Քրիսմըս Թրի-ն (Chicago Christmas Tree) Չիկագո քաղաքի պաշտոնական տոնածառն է, այն կոչվում է նաև Դալի Պլազայի տոնածառ։ Այն գտնվում է Միլենիում պարկում։ Պատմությունն ասում է, որ այդ տոնածառը տեղադրվել է Գրանդ պարկում և Դալի պլազայում։


== Պատմություն ==
Չիկագո քաղաքի առաջին պաշտոնական տոնածառը տեղադրվել է 1913 թվականին Գրանդ պարկում՝ Սուրբ Ծննդյան նախօրեին, քաղաքապետ Քարտեր Հարիսոնի կողմից։ Առաջին տոնածառը 35 ֆուտ (11 մետր) բարձրություն ունեցող եղևնի էր։ 1956 թվականի դեկտեմբերին պաշտոնական տոնածառը դարձյալ տեղադրվեց Գրանդ պարկում՝ Միչիգան պողոտայի վրա, սակայն այն մեկ ամբողջական ծառ չէր։ Տոնածառը պատրաստված էր բազմաթիվ փոքրիկ ծառերից, ուներ 70 ֆուտ (21 մետր) բարձրություն, զարդարված էր 4000 լույսերով և 2000 զարդերով։ 1966 թվականին նախորդող Սուրբ Ծննդից սկսած տոնածառը տեղադրվել է Սիվիք Ցենտր պլազայում, որն այժմ հայտնի է Դալի պլազա անունով։ Եղևնին տեղադրված է եղել Դալի պլազայում բացառությամբ 1981 թվականը։ Քաղաքը շարունակել է օգտագործել բազմաթիվ տոնածառեր։ Իսկ 2008 թվականի տոնածառը բաղկացած է եղել 113 անհատական ծառերից և ուներ 85 ֆուտ (26 մետր) բարձրություն։ 
2009 թվականին Դալի Պլազայի տոնածառը նվիրաբերել է մի ընտանիք, որն ապրում է Իլինոյս նահանգի Պալոս Հեյթս քաղաքում։ 2009 թվականին տոնածառի գինը կրճատվել է մոտ կեսով, ծառը կանգնեցվել է, զարդարվել և պահպանվել։ 2010 թվականին առաջին անգամ Դալի Պլազայի տոնածառն ընտրվել է մրցույթի միջոցով։ Մրցույթը սկսվել է 2010 թվականի հուլիսին, սակայն մրցույթի ժամկետը երկարաձգվեց այն բանից հետո, երբ ոչ մի օրիգինալ հայտ չէր ներկայացվել։ Մրցույթի հաղթողը որոշվել է քվեարկության արդյունքների հիման վրա։ 2015 թվականին Չիկագոյի տոնածառը տեղափոխվել է նոր վայր՝ Միլենիում պարկ։


== Նկարագրություն ==
Չիկագոյի պաշտոնական տոնածառի բարձրությունը փոփոխվում է 35 ֆուտ (11 մետր), 70 ֆուտ (21 մետր), այնուհետև 1913 թվականին 85 ֆուտ (26 մետր)։ 2010 թվականի մրցույթում հաղթած տոնածառը պետք է համապատասխաներ մի շարք նախադրյալների։ Հաղթող ծառը պետք է լիներ առնվազն 55 ոտնաչափ (17 մետր)։
Ծառն օգտագործվում է 2010 թվականին զարդարված 7000 լույսերով։


== Ծանոթագրություններ ==
Աստերոիդների ցանկ (196801-196900)

Աստերոիդների ցանկ (196701-196800)  • Աստերոիդների ցանկ  • Աստերոիդների ցանկ (196901-197000)
 Աստերոիդների ցանկ (196701-196800)  • Աստերոիդների ցանկ  • Աստերոիդների ցանկ (196901-197000)
Սավերդեն (կանտոն)

Անվան այլ կիրառումների համար տե՛ս՝ Սավերդեն (այլ կիրառումներ)Սավերդեն (ֆր.՝ Saverdun), կանտոն Ֆրանսիայում, որը գտնվում է Միջին Պիրենեյանի մարզում, գավառ՝ Արյեժ։ Մտնում է Պամեի կազմի մեջ։
Կոդ INSEE՝ 0917: Շրջանի կազմի մեջ մտնում են 14 համայնքներ, որոնցից գլխավորն է համարվում՝ Սավերդենը։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականի տվյալներով կազմում է 10.200 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արյեժ դեպարտամենտի կոմունաների բնակչությունը INSEE կայքում
Սավերդենի կանտոնի տեղադիրքը Ֆրանսիայի քարտեզի վրա(չաշխատող հղում)
Պալոմ (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՊալոմՊալոմ (ռուս.՝ Палом), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվինարի

Սվինարի (ուկրաիներեն՝ Свинарі), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1695 թվականին։
2001 թվականի տվյալներով Սվինարի գյուղում բնակվում էր 130 մարդ։ Բնակավայրը զբաղեցնում է 2,96 կմ² տարածք։ Բնակչության խտությունը կազմում էր 43,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նարգիս

Նարգիս (հինդի नर्गिस, իրական անունը՝ Ֆաթիմա Աբդուլ Ռաշիդ, հունիսի 1, 1929(1929-06-01), Կալկաթա, Բենգալիա - մայիսի 3, 1981(1981-05-03), Մումբայ, Հնդկաստան), հնդիկ կինոդերասանուհի, Filmfare Awards (1958 թ.) և Ազգային կինոմրցանակի (1968 թ.) մրցանակակիր՝ կանացի լավագույն դերի համար։ Հնդկաստանում արվեստի զարգացմանը նպաստելու և արվեստի բնագավառում կատարած ներդրումների համար պարգևատրվել է կառավարական Պադմա Շրի պարգևով։


== Կենսագրություն ==
Նարգիսը ծնվել է Կալկաթայում։ Նրա մայրը Հնդկաստանում հայտնի դերասանուհի և երգչուհի էր՝ ծագումով բրահմաններից, իսկ հայրը բժիշկ էր՝ ծնունդով պակիստանյան հարուստ ընտանիքից։ Ամուսնանալու համար Նարգիսի հայրը ընդունել է իսլամ և հրաժարվել ժառանգությունից։ Նրանց դուստրը հոր կողմից ստացել է Տեժեշվարի Ուտամչանդ Մոհանչանդ անունը, իսկ մոր կողմից Ֆաթիմա Աբդուլ Ռաշիդ անունը, սակայն նա հայտնի դարձավ Նարգիս անունով։
Նարգիսն ուներ երկու եղբայր։ Սովորելուն զուգընթաց մասնակցում էր թատերական խմբակի ներկայացումներին և երազում էր բժիշկ դառնալ։ Սակայն 1943 թվականին ստեղծված «Ճակատագիր» ֆիլմում 14-ամյա աղջնակի անսպասելի դեբյուտը փոխեց նրա ողջ կյանքի ուղին։ Նարգիս անվանումը նրան տվել է այդ նույն ֆիլմի ռեժիսորը։
Նարգիսի ամենաաստղային խաղընկերները ֆիլմերում եղել են Ռաջ Կապուրն ու Դիլիպ Կումարը։ Հիշարժան են նրա դերերը «Թափառաշրջիկը» (1951 թ.), «Պարոն 420» (1955 թ.), խորհրդա-հնդկական «Ճանապարհորդություն երեք ծովերից այն կողմ» (1957 թ.), «Գիշեր և ցերեկ» (1967 թ.) ֆիլմերում։ Սակայն նրա ամենահայտնի ֆիլմը «Մայր Հնդկաստան» (1957 թ.) կինոնկարն է, որտեղ նա կերտել է այրի կնոջ՝ Ռադհայի կերպարը։ Այդ դերը Նարգիսին բերեց բազմաթիվ մրցանակներ, իսկ ֆիլմը ներկայացվել է «Օսկար» մրցանակի։


== Անձնական կյանքը ==
1958 թվականին Նարգիսն ամուսնացել է դերասան Սունիլ Դատի հետ։ Համատեղ կյանքի ընթացքում նրանք ունեցել են երկու դուստր և մեկ որդի։ Որդին հայտնի դերասան Սանջայ Դատն է։
Նարգիսը մահացել է 1981 թվականի մայիսի 3-ին՝ քաղցկեղից։


== Ֆիլմագրության ընտրանին ==


== Ծանոթագրություններ ==
Գլյուգովո

Գլյուգովո (ուկրաիներեն՝ Глюгове), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Գլյուգովո գյուղում բնակվում էր 1 մարդ։ Բնակավայրը զբաղեցնում է 0,011 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4455) Ռուրիկո

(4455) Ռուրիկո (անգլ.՝ Ruriko), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 2-ին Սեյձի Ուեդաի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,014432 ա. մ., առավելագույնը մոտենում է 2,8668 ա. մ. հեռավորության վրա և հեռանում 3,1621 ա. մ.։ Արեգակի շուրջ մեկ ամբողջական պտույտ է կատարում 1911,64 երկրային օրվա ընթացքում, իր ուղեծրով շարժվելով միջինում 0,18832 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4455) Ռուրիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կզըլջուղ

Կզըլջուղ, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Արածանիի ստորին հոսանքի աջ կողմում։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վորոնցովի պալատ (Սանկտ Պետերբուրգ)

Վորոնցովի պալատ (ռուս.՝ Воронцовский дворец), շինություն Ռուսաստանի Դաշնության Սանկտ Պետերբուրգ քաղաքում՝ կենտրոնական Սադովայա փողոցում՝ Գոստինի դվորի դեմ դիմաց։ Պալատի հեղինակն է ճարտարապետ Ֆրանչեսկո Բարտոլոմեո Ռաստրելլին, ում գլխավորությամբ պալատը կառուցվել է 1749-1757 թվականներին։ Այն կառուցվել է կանցլեր Միխայիլ Իլարիոնովիչ Վորոնցովի (1714-1767) համար։ Պալատը աչքի է ընկնում հարուստ, զարդանախշված դիմային պատով, ինտերյերային հարուստ լուծումներով։ Այնտեղ հաշվվում են ավելի քան 50 հանդիսասրահներ և դահլիճներ։ Պալատը կառուցվել է բարոկկո ոճով։
Սադովայա փողոցի կողմից Վորոնցովի պալատի դիմաց հանդիսավոր բակն է և թուջե ցանկապատը։ Գլխավոր կորպուսի ետևի մասում այգի էր, որը ձգվում էր մինչև Ֆոնտանկա։
Պալատի շինարարությունը այնքան մեծ ներդրում է պահանջել, որ 1763 թվականին կոմս Վորոնցովը պարտք է վերցնում ռուսական պետական գանձարանից։ Պավել I–ի գահ բարձրանալուց հետո՝ 1790–ական թվականների վերջին, պալատը հանձնվել է Մալթայի միաբանությանը, ինչպես նաև այստեղ է տեղավորվում ռուսական միաբանությունների ղեկավար մարմինը։
1798-1800 թվականներին ճարտարապետ Ջակոմո Կվարենգիի նախագծով պալատում կառուցվում է Սուրբ Հովհաննես Մկրտչի ծննդյան եկեղեցին, իսկ այգու կողմից իր իսկ նախագծով կառուցվում է Մալթայի կապելլան։
1810-1918 թվականներին պալատում հաստատվում է Պաժերի կորպուսը։ Հոկտեմբերյան հեղափոխության հաղթանակից հետո այստեղ է հաստատվում Պետրոգրադի առաջին հետևակային դպրոցը։ 1937 թվականին այդ դպրոցի հիման վրա ձևավորվում է Սերգեյ Կիրովի անվան Լենինգրադի առաջին հետևակային ուսումնարանը. 1955 թվականին նույն պալատը սկսում է ծառայել որպես Սանկտ Պետերբուրգի Սուվորովի ռազմական ուսումնարան։


== Տես նաև ==
Ռունդալի պալատ
Ելիզավետա Պետրովնայի ամառային պալատ
Սմոլնի մենաստան
Պետերգոֆի պալատ
Ձմեռային պալատ


== Գրականություն ==
Витязева В.А., Кириков Б.М.։ Ленинград։ Путеводитель,1988


== Արտաքին հղումներ ==
Ազարիա (Գողթնի արքեպիսկոպոս)

Ազարիա եպիսկոպոս (15-րդ դար), հայ հոգևորական գործիչ, Գողթնի թեմի առաջնորդ (15-րդ դարի վերջ)։ Հիշատակվում է 1489 թվականին։


== Ծանոթագրություններ ==
Անկումից հետո (ֆիլմ)

«Անկումից հետո» (անգլ.՝ After We Fell), ամերիկյան մելոդրամա, որը նկարահանվել է Աննա Թոդդի «Անկումից հետո» վեպի հիման վրա։ Համարվում է «Հետո» և «Վեճից հետո» ֆիլմերի սիքվելը։ Գլխավոր դերերում, ինչպես և նախկինում, հանդես են գալիս Ջոզեֆին Լենգֆորդը և Հիրո Ֆայնս Թիֆինը։ Ֆիլմի պրեմիերան կայանալու է 2021 թվականին։


== Սյուժե ==
Երբ Թեսսան կայացնում է իր կյանքի կարևորագույն որոշումը, ամեն ինչ իր շուրջը փոխվում է։ Անսպասելի բացված գաղտնիքները իր մտերիմների և Հարդինի ընտանիքի մասին կասկածի տակ են դնում ամեն ինչ, որ նրանք երկուսն էլ գիտեին առաջ։


== Դերերում ==
Հիրո Ֆայնս Թիֆին՝ Հարդին Սքոթ
Ջոզեֆին Լենգֆորդ՝ Թեսսա Յանգ
Արիելա Կեբբել՝ Քիմբերլի
Միրա Սորվինո՝ Քերոլ Յանգ
Սթիվեն Մոյեր` Քրիստիան Վենս
Լուիզ Լոմբարդ՝ Թրիշ Դենիելս
Չանս Պերդոմո՝ Լենդոն
Ռոբ Էստես՝ Քեն Սքոթ
Կարտեր Ջենկինս՝ Ռոբերտ
Կիանա Մադեյրա՝ Նորա
Ֆրենսիս Թյորներ՝ Կարեն 


== Արտադրություն ==
2020 թվականի սեպտեմբերի սկզբին Ջոզեֆ Լենգֆորդը ևՀիրո Ֆայնս Թիֆինը հայտարարել են այն մասին, որ արտադրության մեջ են դրվել ֆիլմի երրորդ և չորրորդ մասերը։
Հոկտեմբերին ԶԼՄ-ներում տեղեկատվություն է հայտնվել այն մասին, որ երրորդ և չորրորդ ֆիլմերի հիմնական դերասանական կազմին միանալու են Սթիվեն Մոյերը և «Օսկար» մրցանակի դափնեկիր Միրա Սորվինոն։ Հայտնի է դարձել, որ ֆիլմում դերեր են ստացել Չանս Պերդոմոն և Արիելա Կեբբելը, ինչպես նաև Ֆրենսիս Թյորները և Կիանա Մադեյրան։ Երրորդ և չորրորդ ֆիլմերի ռեժիսորը Կաստիլ Լենդոնն է։ Ֆիլմի սցենարը գրել Է Շերոն Սոբոյլը, որը նաև գրել է «Վեճից հետո» ֆիլմի սցենարը։


== Մարքեթինգ ==
Ֆիլմի պաշտոնական թրեյլերը համացանցում հրապարակվել է 2021 թվականի փետրվարի 14-ին։


== Ծանոթագրություններ ==
Բորովոյ Նիդիբեց

Բորովոյ Նիդիբեց (ռուս.՝ Боровой Ныдыбец), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիդիբ գետի աջ ափին՝ 65 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018631
Կոդը ըստ հիդրոլոգիական հետազոտության (ՌԴ) — 103001863
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռումկորֆի կոճ

Ռումկորֆի կոճ, մակածման կոճ՝ սարք բարձր լարման իմպուլսներ ստանալու համար, իրենից ներկայացնում է հաստատուն ցածր լարումը փոփոխական բարձր լարման էլեկտրամեխանիկական փոխարկիչ։ Նշված անվանումը ստացել է գերմանացի գյուտարար Հենրիխ Ռումկորֆի պատվին, որը նախագծել է այն 1851 թ․ և կազմակերպել արտադրությունը Փարիզում գտնվող իր արհեստանոցում։ Նմանատիպ սարք ավելի վաղ՝ 1836 թ․ կանխատեսվել է այլ գյուտարարների կողմից։ Մակածման կոճ բառակապակցությունը օգտագործվում է նաև բարձր հաճախական փոփոխական հոսանքը մրրկային հոսանքների փոխարկելու միջոցով կոճի մեջ տեղադրված առարկաների տաքացման, մակածային տաքացման կամ տեղային հալման սարքավորումների համար։
Մեքսիկայի երաժշտություն

Մեքսիկայի երաժշտություն (իսպ.՝ Mosica de México), մեքսիկական երաժշտությունը բազմազան է և տարբերակվում է ըստ երաժշտական ժանրերի և կատարողական ոճերի։ Երաժշտության վրա ազդել են տարբեր մշակույթներ. էական է Մեքսիկայի բնիկների և եվրոպացիների ազդեցությունը։


== Պատմություն ==
Երաժշտությունը մեծ տեղ է գրավել Մեքսիկայի բնիկների, հատկապես հին ացտեկների կյանքում։ Մի շարք քաղաքներում գոյություն են ունեցել հատուկ դպրոցներ, ուր երաժշտություն են սովորեցրել։ Երգերը կապված են եղել ծեսերի, աշխատանքի հետ։
Երաժշտական գործիքներից էին բազմազան թմբուկները, զանգակները, քսիլոֆոնները, ծովային խեցիները։ Ժամանակակից Մեքսիկայի տարածքի մեծ մասում կենցաղավարում է հնդկացիական երաժշտությունը, որը կրել է իսպանական և կրեոլական երաժշտական մշակույթի ներգործությունը։
Կրեոլական ֆոլկլորի առավել տարածված երգ-պարային ձևերն են՝

սոնը
խարաբեն
ուապանգոն
հաբաներաներգայինները՝ 

կանսիոնը
կոռիդոնԱվանդական ժողովրդական նվագարանը կիթառն է (տարբերակները՝ կիթառոնը և խարանիտան), մասսայական են ջութակն ու տավիղը։ 16-րդ դարի սկզբից զարգացել է պրոֆեսիոնալ երաժշտությունը։ 1523 թվականին վանական Պ․ դե Գանտեն Տեսկոկոյում հիմնել է երկրում առաջին երաժշտական դպրոցը, ուր հնդկացիներին սովորեցրել են եկեղեցական երաժշտություն։ 1527 թվականին երաժշտական դպրոց է բացվել Մեխիկոյում։ 19-րդ դարի սկզբից մայրաքաղաքում և խոշոր քաղաքներում բեմադրվել են իտալացի կոմպոզիտորների օպերաներ։ 1825 թվականին Մեխիկոյում կոմպոզիտոր և դիրիժոր Մ․ էլիսագան հիմնել է երկրում առաջին երաժշտական ակադեմիան, 1826 թվականին՝ սիմֆոնիկ նվագախումբ։ 1866 թվականին բացվել է կոնսերվատորիա (1877 թվականից՝ Ազգային կոնսերվատորիա)։
19-րդ դարի կեսից, առավելապես օպերայի ժանրում, ստեղծագործել են ազգային կոմպոզիտորներ Ս․ Պանիագուա ի Վասկեսը, Ա․ Օրաեգան, Մ․ Մորալեսը, որոնց ստեղծագործությունը կրում էր եվրոպական օպերային արվեստի ուժեղ ազդեցությունը։ Եվրոպական կողմնորոշում ունեին նաև 19-րդ դարի վերջի — 20-րդ դարի 1-ին կեսի կոմպոզիտորները՝ Ռ․ Կաստրոն, Ռ․ Տելիոն, Խ. Կարիլիոն, Խ․ Ռոլոնը։ Մ․ Պոնսեն մեքսիկացի կոմպոզիտորներից առաջինը դիմեց ազգային երաժշտական ֆոլկլորին։ Ազգային կոմպոզիտորական դպրոցի հիմնադիրներն են Ս․ Ռևուելտասը և Կ․ Չավեսը (XX դ․ 1-ին կես)։ Մեքսիկական երաժշտական մշակույթի զարգացման գործում նշանակալի ավանդ ունեն կոմպոզիտորներ Մ․ Բ․ Իփմենեսը, Պ․ Մոնկայոն, երաժշտագետներ Վ․ Գ․ Մենդոսան, Օ․ Մայեր Սեռան։ Երաժշտական առաջատար գործիչներից են (1973) կոմպոզիտորներ Լ․ Մանդին, Դ․ Այալան, Բ․ Դալինդոն, Ռ․ Ալֆտերը, դիրիժոր Լ․ էռերա դե լա Ֆուենտեն, ջութակահար Գ․ Շերինգը, դաշնակահարներ Կ․ Բարախասը և Մ․ Տ․ Կաստրիլիոնը, կիթառահար Ա․ Բրիբիեսկան, երգչուհի Խ. Արայան, ժողովրդական երգերի կատարող Է․ Կասանովասը։
Մեխիկոյում գործում են Ազգային սիմֆոնիկ նվագախումբը, համալսարանի սիմֆոնիկ նվագախումբը, Ազգային օպերան, համալսարանին առընթեր Բարձրագույն երաժշտական դպրոցը։ Սիմֆոնիկ նվագախմբեր կան մի շարք քաղաքներում։ Մեծ մասսայականություն են վայելում ժողովրդական երաժշտություն՝ կատարող բազմաթիվ վոկալ-գործիքային անսամբլներ։


== Ծանոթագրություններ ==
Պոջոմարինո

Պոջոմարինո (իտալերեն՝ Poggiomarino), քաղաք Իտալիայի Կամպանիա մարզի Նեապոլ գավառում։ Սահմանակից է Բոսկոռեալե, Պալմա Կամպանիա, Սան Ջուզեպե Վեզուվիանո, Սան Վալենտինո Տորիո, Սկաֆատի, Ստրիանո, Տերցինիո համայնքներին։
Բնակչության թվաքանակը 2014 թվականի տվյալներով եղել է 21.878։ Բնակչության խտությունը կազմում է 1536 մարդ/կմ²։ Համայնքն զբաղեցնում է 13,28 կմ² տարածք։ Փոստային ինդեքս՝ 80040: Հեռախոսային կոդ՝ 081։
Բնակավայրի հովանավորն է համարվում Սան Անտոնիո դա Պադովան։ Տոնը նշվում է ամեն տարի հունիսի 13-ին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		


== Ծանոթագրություններ ==


== Արտաքին հղումներ ==
Բնակավայրի պաշտոնական կայք
Հաբերշամ շրջան (Ջորջիա)

Հաբերշամ շրջան (անգլ.՝ Habersham County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 720 կմ² է, բնակչությունը՝ 35.902 մարդ (2010 թ. տվյալներով)։ Շրջկենտրոնն է Քլարկսվիլ բնակավայրը։ Կազմավորվել է 1818 թ.։
Գրյազնուխա (Կամենկայի վտակ)

Անվան այլ կիրառումների համար տե՛ս՝ Գրյազնուխա (այլ կիրառումներ)Գրյազնուխա  գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կամենկա գետի աջ ափից 29 կիլոմետր հեռավորության վրա։ Գետի երկարությունը 12 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Կատունը։ Գետի գետային ենթաավազանը՝ Բիա և Կատուն։ Գետի գետային ավազանն է (Վերին) Օբը մինչև Իրտիշի թափվելը։
Թեքե (Արղանա-Մադենի գավառ)

Անվան այլ կիրառումների համար տե՛ս՝ Թեքե (այլ կիրառումներ)Թեքե, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պալացագո

Պալացագո (իտալերեն՝ Palazzago), կոմունա Իտալիայի Լոմբարդիա մարզի Բերգամոյի գավառում։
Բնակչության թիվը կազմում է 3610 մարդ։ Բնակչության խտությունը կազմում է 278 մարդ/կմ²։ Զբաղեցնում է՝ 13 կմ2 տարածք։ Փոստային ինդեքս՝ 25030։ Հեռախոսի կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Լավենո-Մոմբելո

Լավենո-Մոմբելո (իտալերեն՝ Laveno-Mombello), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 8991 մարդ։ Բնակչության միջին խտությունը՝ 349 մարդ/կմ²։ Զբաղեցնում է 25 կմ² տարածք։ Փոստային ինդեքս՝ 21014։ Հեռախոսային կոդը՝ 0332։


== Պատկերասրահ ==

		
		
		
		
		
		
		


== Ծանոթագրություններ ==
Վոհնյա

Վոհնյա (էստ․՝ Vohnja), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 134 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Մատթեոս եկեղեցի (Աբուլ)

Սուրբ Մատթեոս եկեղեցի , Հայ առաքելական եկեղեցի, գտնվում է Վրաստանի Սամցխե-Ջավախք մարզի Ախալքալաքի շրջանում, Աբուլ լեռան հարավարևմտյան ստորոտում, Ախալքալաք քաղաքից 10 կմ դեպի արևելք, հայաբնակ Աբուլ գյուղի հյուսիսաին կողմում, կառուցվել է 10-ից 11-րդ դարերում։
Ամենայն հավանականությամբ եկեղեցին սկզբում գործել է որպես բյուզանդածես, սակայն հայտնի չէ որքան ժամանակ։ 1830-ական թվականներին այս գյուղում հաստատված հայերը եկեղեցին օծել են և անվանել են Սուրբ Մատթեոս։ Եղել է տարածքի ծխական եկեղեցին։ Կան նաև որոշ հիշատակումներ, որտեղ եղեկեցին հիշատակվում է որշպես Սուրբ Մարկոս Ավետարանիչ եկեղեցի։ Եկեղեցին դրանից հետո գործել է մինչև 1868 թվականները, որպես ծխական կառույց, որից հետո կառուցվել է նոր եկեղեցի։ Եկեղեցին այսօր կիսավեր վիճակում է, պահպանվել է միայն պատերը, կառույցի չափերն են (12,20 x 10,50) մետր։


== Ծանոթագրություններ ==
Աեսոո

Աեսոո (էստ․՝ Aesoo), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խորխե Ռոլդան

Խորխե Ռոլդան Պոպոլ (իսպ.՝ Jorge Roldán Popol, նոյեմբերի 16, 1940(1940-11-16), Գվատեմալա Սիթի, Գվատեմալա), գվատեմալացի ֆուտբոլային մարզիչ և նախկին կիսապաշտպան։ Գրեթե ամբողջ կյանքն անց է կացրել գվատեմալական «Ավրորա» ակումբում՝ դառնալով նրա խորհրդանիշը, թիմի ավագը, այնուհետև գլխավոր մարզիչը։ Գվատեմալայի հավաքականի կազմում նույնպես կրել է թիմի ավագի թևկապը։ Մարզել է Գվատեմալայի ազգային և օլիմպիական հավաքականները։ 2004 թ.-ից զբաղեցնում է գվատեմալական ազգային թիմերի գլխավոր տնօրենի պաշտոնը։


== Հղումներ ==
Տեղեքարտ Խորխե Ռոլդան fifa.com Archived 2012-10-19 at the Wayback Machine., astrovips.org(չաշխատող հղում) (en)
(7934) Սինատրա

(7934) Սինատրա (անգլ.՝ Sinatra), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,576347 ա. մ., առավելագույնը մոտենում է 2,2 ա. մ. հեռավորության վրա և հեռանում 2,9527 ա. մ.։ Արեգակի շուրջ մեկ ամբողջական պտույտ է կատարում 1510,45 երկրային օրվա ընթացքում, իր ուղեծրով շարժվելով միջինում 0,23834 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7934) Սինատրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կախ էն Բրասեմ

Կախ էն Բրասեմ (հոլ.՝ Kaag en Braassem ), համայնք Նիդերլանդների Հարավային Հոլանդիա մարզում։ Տարածքը 63,47 կմ² է, բնակչությունը՝ 25.792 (2011 թ.)։
Կինը Սեռո դե լոս Սանտոսից

Կինը Սեռո դե լոս Սանտոսից (իսպ.՝ Dama oferente del Cerro de los Santos), մ. թ. ա. 2-րդ կամ մ. թ. ա. 3-րդ դարի իբերյան քանդակ, որը գտնվում է Մադրիդի ազգային հնագիտական թանգարանում։


== Նկարագրություն ==
Կրաքարե քանդակը ներկայացնում է ամբողջ հասակով կանգնած 1.3 մետր բարձրությամբ կնոջ ֆիգուր, որը հայտնաբերվել է 1870 թվականին Իսպանիայի Մոնտեալեգրե դել Կաստիլո համայնքի Ալբասետե քաղաքի Սեռո դե լոս Սանտոս սրբավայրից։
Քանդակը նաև անվանում են Gran Dama Oferente (Նվիրաբերող մեծ տիկինը), քանի որ նա ձեռքերով պահել է աման և այն առաջ մղելով՝ նվիրաբերում է։ Կնոջ հագի հանդերձները շքեղ են, պարանոցին ունի եռաշերտ զարդեր, որոնց ծածկում են մազերի հյուսերը, որոնցից աջակողմյանը կոտրվել է։ Փյունիկյան ազդեցությամբ ստեղծված Կինը Բասայից ֆիգուրի նման այս քանդակի հագուստները իջնում են զիգզագաձև։


=== Չափերը ===
Քանդակն ունի 1.3 մետր բարձրություն։


== Ծանոթագրություններ ==


== Արտաքին հղումներ ==

Spain: A History, by Raymond Carr ISBN 0-19-280236-4
F. Gómez, (1982)։ "Una réplica en barro de la Dama del Cerro de los Santos" in Homenaje a C. Fernández Chicarro.
ARTEHISTORIA.com Archived 2012-02-14 at the Wayback Machine.
Ficha en CERES
DAMA OFERENTE DEL CERRO DE LOS SANTOS
Սպառողական վարքագիծ

Սպառողական վարքագիծ, տնտեսագիտական տեսություն, որն ուսումնասիրում է, թե որտեղ, ինչու և ինչպես են մարդիկ գնում կամ չգնում որևէ ապրանք կամ ծառայություն։ Այն հանդիսանում է հոգեբանության, սոցիոլոգիայի, տնտեսագիտության և այլ գիտությունների ուսումնասիրության առարկան։
Սպառողի վարքագիծն ունի բացառապես անհատական բնույթ։ Յուրաքանչյուր գնորդ առաջնորդվում է իր հակումներով, մոդայի նկատմամբ վերաբերմունքով, ապրանքի ձևավորմամբ և այլ սուբյեկտիվ նախասիրություններով։
Ինչպես նշվեց, սպառողական վարքագծի տեսության էությունն այն է, որ այն ցույց է տալիս, թե սպառողները ինչպիսի վերաբերմունք են դրսևորում շուկայում շուկայում իրենց անհրաժեշտ ապրանքների և ծառայությունների նկատմամբ, որի ուսումնասիրությունը թույլ է տալիս պարզաբանել, թե ինչպես է ձևավորվում մարդկանց շուկայական պահանջարկը։ Չնայած այն հանգամանքին, որ մարդիկ բազմազան պահանջմունքներ ունեն տարբեր ապրանքների և ծառայությունների նկատմամբ, շուկայում նրանց՝ ընտրություն կատարելու հնարավորություննները որոշվում են որոշակի գործոնների հիման վրա, որոնցից կարող են լինել.

սպառողի դրամական եկամտի մեծությունը
սպրանքների և ծառայությունների գնի մակարդակները
շուկայում միմյանց փոխարինող կամ փոխլրացնող ապրանքերի առկայություը
սպառողի նախասիրություններն ու նախապատվությունները
ունեցած եկամտով առավելագույն օգտակարությամբ ապրանքների խմբաքանակին ձեռքբերման ձգտումը
ապրանքների և ծառայությունների ունեցած սահմանային օգտակարության աստիճանը


== Գրականություն ==
Օրդուխանյան Վ.Մ.Պահանջարկն ու սպառողական վարքագծի տեսությունը.-Եր.: Տնտեսագետ, 2006.


== Արտաքին հղումներ ==
Հասարությունը և սպառողական հոգեբանությունը (անգլերեն)
Юридический словарь(չաշխատող հղում)
Большая научная библиотека
Самые удивительные профессии, появившиеся в последнее время // Большой город. № 20 Archived 2011-11-16 at the Wayback Machine.
Britannica Online Encyclopaedia
Psychology Encyclopedia
Consumer Psychology: Encyclopedia of Psychologyogy(չաշխատող հղում)
What is Consumer Psychology?
9-րդ շրջան

9-րդ շրջան (անգլ.՝ District 9), 2009 թվականին նկարահանված, ռեժիսոր Նիլ Բլոմկամպի և պրոդյուսեր Փիթեր Ջեքսոնի գիտաֆանտաստիկ թրիլլեր։ Ֆիլմի համաշխարհային պրեմիերան կայացել է 2009 թվականի Օգոստոսի 13-ին։ Սյուժեի հիմքում ընկած է Նիլ Բլոմկամպի կարճամետրաժ «Ողջ մնալ Յոբուրգում» ֆիլմը։
Ֆիլմի մասին ռեժիսորն ասել է. 


== Սյուժե ==
1982 թվականի մարտին խոշոր տիեզերանավ է ժամանում Երկիր, Հարավային Աֆրիկա և խանգարում Յոհանեսբուրգի անդորրը։ Երեք ամիս անց, մի ջոկատ մտնում է այդ նավը և հայտնաբերում մի խումբ հիվանդ այլմոլորակայինների, որոնց տրվում է սնունդ, ապաստան և առողջապահական խնամք Երկրի վրա։ Օտարերկրացիներին կառավարությունը թույլատրում է մնալ միայն ճամբարի ներսում, Յոհանեսբուրգում, որը հայտնի է որպես «9-րդ շրջան»։
21-րդ դարի առաջին տասնամյակում, Հարավային Աֆրիկայի կառավարությունը ստեղծում է «Մուլտինեշընլ Յունայտեդ» (անգլ.՝ Multinational United) մասնավոր զինվորական ընկերությունը՝ Դիրկ Մայքլսի ղեկավարության ներքո, որպեսզի տեղափոխեն օտարներին նոր՝ «10-րդ շրջան»։ 2010-ի օգոստոսին Վիկուս վան դե Մերվեն նշանակվում է Պիտ Սմիթի կողմից, որը MNU գործադիր տնօրենն է, առաջնորդել տեղափոխությունը՝ տալով օտարներին ապօրինի վտարման ծանուցումներ։ Վիկուսը օտարներից մեկի՝ Կրիստոֆերի տանը հետախուզման ժամանակ գտնում է մի փոքր կոնտեյներ, որից դուրս եկած ինչ-որ հեղուկ ընկնում է նրա դեմքի վրա։ Վիկուսն աստիճանաբար սկսում է նմանվել նրանց։


== Դերակատարներ ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
9-րդ շրջանի կայքը
MNU-ի պաշտոնական կայքը(չաշխատող հղում)
Hier Encore (երգ)

Hier Encore  (Երեկ նորից), ֆրանսահայ աշխարհահռչակ երգիչ Շառլ Ազնավուրի հեղինակած և 1964 թվականի սեպտեմբերին ձայնագրած հիթային լավագույն երգերից մեկը։


== Պատմություն ==
Երգը շատ կարճ ժամանակամիջոցում մեծ ժողովրդականություն ձեռք բերեց և անվանի այլ երգիչների կողմից շուտով կատարվեց ու ձայնագրվեց անգլերեն՝
"Yesterday, When I Was Young", իտալերեն՝ "Ieri Si", դանիերեն՝ "Hvor tiden går", ճապոներեն՝ 帰り来ぬ青春, իսպաներեն՝ "Ayer Aún", ֆիններեն՝ "Eilen kun mä tiennyt en" վերնագրերով։ Hier Encore-ը համարվում է Ազնավուրի ամենասքանչելի հիթերից մեկը։
Երգի անգլերեն տեքստը, որի հեղինակը Հերբերթ Քրեցմերն (Herbert Kretzmer) է, պատմում է ծերացած մի մարդու մասին, ով հայացք է գցում իր անցած կյանքին և ցավով նկատում, որ ջահելության տարիները վատնել է չնչին բաների վրա, միանգամայն անիմաստ ձևով, և այլևս չի կարող հասնել երիտասարդ ժամանակ փայփայած նպատակներին, քանզի անխուսափելի մահը մոտ է արդեն, շա՜տ մոտ...
Ամերիկայի Միացյալ Նահանգներում Yesterday, When I Was Young-ի հանրահայտ տարբերակը կատարվել ու ձայնագրվել է քանթրի երգերի անվանի կատարող Ռոյ Քլարքի (Roy Clark) կողմից և դարձել է նրա մեծագույն նվաճումը իր ողջ կարիերայի ընթացքում՝ Billboard Hot Country Singles chart-ում 1969 թվականի օգոստոսին գրավելով իններորդ տեղը։ Քլարքը կատարել է այդ երգը նաև Միքի Մանթլի հուղարկավորության ժամանակ՝ իրականացնելով կտակի մեջ նրա արտահայտած խնդրանքը։  Կանադայում Yesterday, When I Was Young-ը pop chart-ում գրավել է յոթերորդ, country chart-ում՝ երկրորդ և AC-ում՝ առաջին տեղը։


=== Երգի կատարումներ ===


== Հիշարժան այլ կատարումներ ==
Շառլ Ազնավուրը Hier Encore-ը կատարել ու ձայնագրել է նաև Պատրիկ Բրյուելի  (Patrick Bruel) հետ. այդ ձայնագրությունը տեղ է գտել Ազնավուրի 40 chansons d'or ալբոմում։
Ամանդա Լիրը (Amanda Lear) սիրված երգի իր ուրույն տարբերակը ձայնագրել է 2001 թվականին թողարկած Heart. CD-ում։
Hier Encore-ը կատարվել ու ձայնագրվել է նաև մեծ ճանաչում ունեցող այնպիսի երգիչների կողմից, ինչպիսիք են՝  Բինգ Քրոսբին (Bing Crosby), Շիրլի Բասսին (Shirley Bassey), Էլվիս Փրեսլին (Elvis Presley), Դասթի Սփրինգֆիլդը (Dusty Springfield), Ռոյ Քլարքը (Roy Clark), Մել Թորմը (Mel Torme), Լենա Հորնը (Lena Horne), Էնդի Վիլյամսը (Andy Williams), Ջիմմի Դյուրանը (Jimmy Durante), Bobby Bare, Al Martino, The Peanuts, Glen Campbell, Julio Iglesias, Eddy Mitchell, Dean Reed, Ջոնի Մատիսը  (Johnny Mathis), Մարկ Օլմոնդը (Marc Almond), Պատրիսիա Կաասը (Patricia Kaas), Մաթ Մոնրոն (Matt Monro) և այլք։ Ըստ Billboard ամսագրի կատարած ուսումնասիրությունների՝ մինչև 1972 թվականը արդեն իսկ ձայնագրվել էր Hier Encore-ի ավելի քան 90 տարբերակ։
2008 թվականին Ազնավուրն Էլթոն Ջոնի (Elton John) հետ համերգներից մեկի ժամանակ կենդանի հնչողությամբ կատարել է "Yesterday When I Was Young"-ը, ապա նաև միասին ձայնագրել են այդ երգը Ազնավուրի Duos ալբոմի համար։


=== Չարթեր ===


==== Շառլ Ազնավուրի տարբերակ ====


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում (as "Hier Encore")
Երգի տեքստը MetroLyrics կայքում (as "Yesterday, When I Was Young")
21 (թիվ)

Անվան այլ կիրառումների համար տե՛ս՝ 21 (այլ կիրառումներ)21 (քսանմեկ), բնական թիվ է


== Մաթեմատիկայում ==


== Այլ բնագավառներում ==
21-ը՝Սկանդիումի ատոմային թիվն է
Ֆրանսիայի Կոտ դ'Օր դեպարտամենտի կարգային թիվն է։


== Աստղագիտության մեջ ==
21 համարն է կրում (21) Լուտեցիա աստերոիդը։


== Ծանոթագրություններ ==
Կորդիշևկա (այլ կիրառումներ)

Կորդիշևկա, կարող է վերաբերել՝

Կորդիշևկա - գյուղ, Ուկրաինայի Վիննիցայի մարզի Կազատինի շրջանում
Կորդիշևկա - գյուղ, Ուկրաինայի Վիննիցայի մարզի Վիննիցայի շրջանում
Liar

«Liar» (անգլերեն, «ստախոս»), Անգլիական Քուին ռոք խմբի թվով հինգերորդ երգը և երկրորդ սինգլը Queen ալբոմից։
Երգը գրել է խմբի մենակատար Ֆրեդի Մերկուրի-ն 1970 թվականին երբ նա դեռ Ֆրեդի Բուլսարա էր։ Կարելի է ենթադրել որ այս երգը նախորդում է «Bohemian Rhapsody» երգին իր տևողությամբ և երգում առանձին մասեր առկայությամբ։ Այս երգը համարվում է խմբի բարդ կոմպոզիցիաներից մեկը, իր բարդ գործիքավորմամբ և դրան համապատասխան բարդ վոկալով։
Սկավառակի երկրորդ կողմի վրա ձայնագրվել է «Doing All Right» երգը, որը գրել է Բրայան Մեյը և Թիմ Ստաֆելը։


== Ջոն Դիկոնի դերը ==
Ոմանք կարծում են, որ Ջոն Դիկոն-ը երգում է «all day long» բառը տեսահոլովակում և համերգների ժամանակ։ Բայց համերգների ժամանակ Ջոն Դիկոնի հետ երգում են Ֆրեդի Մերկուրին,Բրայան Մեյ-ը և Ռոջեր Թեյլոր-ը ուստի պարզ չէ, արդյոք երգում էր Ջոն Դիկոնը թե ոչ։
Աննասոֆիա Ռոբ

Աննասոֆի՛ա Ռոբ (անգլ.՝ AnnaSophia Robb, դեկտեմբերի 8, 1993(1993-12-08), Դենվեր, ԱՄՆ), ամերիկացի կինոյի և հեռուստատեսության դերասանուհի։
Առավել հայտնի ֆիլմերից են «Չառլին և շոկոլադի ֆաբրիկան» (2005), «Կամուրջ դեպի Տերաբիթիա» (2007), «Ճանապարհորդություն դեպի կախարդների լեռը» (2009) և «Հոգով սերֆերը» (2011), որտեղ մարմնավորել է հավայացի սերֆերուհի Բեթանի Հեմիլթոնին, ով 13 տարեկանում շնաձկան հարձակումից ամբողջությամբ կորցնում է ձախ թևը, սակայն կարողանում է դառնալ պրոֆեսիոնալ սերֆեր և մասնակցել բազմաթիվ մրցումների։


== Կենսագրություն ==
Ծնվել է Դենվեր քաղաքում (Կոլորադո նահանգ)։ Հայրը՝ Դեյվիդ անունով, մասնագիտությամբ ճարտարագետ է, իսկ մայրը՝ Ջանեթը՝ ինտերիերային դիզայներ։ Անունը ստացել է մայրական կողմից՝ մեծ տատի (Աննա Սոֆի) և հայրական կողմից՝ տատի (Աննա Մարի) անունների միախառնման արդյունքում։
Ունի անգլիական, շոտլանդական, դանիական, շվեդական և իռլանդական ծագում։
Չորս ու կես տարի Ռոբը զբաղվել է պարով և մարմնամարզությամբ, որից հետո սկսել է լրջորեն կենտրոնանալ դերասանական կարիերայի վրա։
2012 թվականի մայիսին Ռոբն ընդունվում է Ստենֆորդի համալսարան։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Անասոֆիա Ռոբ - IMDb էջ
Անասոֆիա Ռոբ - YahooMovies.com էջ
Մենիկո

Մենիկո, գյուղ Կիպրոսի Հանրապետության Նիկոսիայի շրջանում։ Ըստ 2001 թվականի մարդահամարի՝ գյուղի բնակչությունը կազմում է 980 մարդ։ Գյուղաքաղաքի կենտրոնում գտնվում է հունական ուղղափառ եկեցեցի, որը նվիրված է սբ. Կիպիանոսին և սբ. Յոուստինային։


== Ժողովրդագրություն ==


== Ծանոթագրություններ ==
Ջերի Մարեն

Ջերի Մարեն (անգլ.՝ Jerry Maren, հունվարի 24, 1920(1920-01-24), Ռոքսբերի, Բոստոն, ԱՄՆ - մայիսի 24, 2018(2018-05-24), Սան Դիեգո, Կալիֆոռնիա, ԱՄՆ), ամերիկացի դերասան։ Նկարահանվել է «Օզ երկրի կախարդը» (1939) ֆիլմում։


== Կենսագրություն ==
Ջերի Մարենը ծնվել է 1920 թվականի հունվարի 24-ին Բոստոն քաղաքում։ «Օզ երկրի կախարդը» ֆիլմում խաղացել է կախարդական երկրի բնակիչներից մեկի դերը, որը հանդիպելով Դորոթին, վերջինիս էլ առաջարկել է սառնաշաքար փայտի վրա։ Ֆիլմի նկարահանման պահին Ջերի Մարենի հասակը կազմում էր ընդամենը մեկ մետր։ Նույն թվականին նաև նկարահանվել է «Գնդակահարել» սերիալի մասերից մեկում, «Կրկեսում» (Մարքս եղբայրներ) և «Պայքար կապիկների մոլորակի համար» ֆիլմերում։
Հետագայում աշխատել է հեռուստատեսային և ռադիոգովազդում, մասնակցել է տարբեր շոուների։
2007 թվականի նոյեմբերի 21-ին նա «Օզ երկրի կախարդը» ֆիլմում նկարահանված վեց դերասանների թվում էր, որոնք արժանացել էին Հոլիվուդյան փառքի ծառուղի աստղին։
Մարգարետ Թետչերի մահից հետո նրա մի քանի հակառակորդներ փորձել են ռադիոգծապատկերներում առաջ քաշել «Օզ երկրի կախարդը» ֆիլմի երգը, որպեսզի տոնեն նրա մահը։ Ջերի Մարենը Ռութ Դուչինիի հետ միասին, ով նույնպես նկարահանվել էր այդ ֆիլմում, բողոքել է այդ ակցիայի դեմ՝ սարսափելի համարելով երգի օգտագործումը նման նպատակներով։
1975 թվականին Ջերի Մարենը ամուսնացել է Էլիզաբեթ Բարիգտոնի հետ և նրա հետ ապրել է մինչև իր մահը՝ 2011 թվականը։
Վերջին տարիներին տառապել է դեմենցիա հիվանդությամբ։ Մարենը մահացել է 2018 թվականի մայիսի 24-ին Կալիֆոռնիա նահանգի Սան Դիեգո քաղաքում, 98 տարեկան հասակում, սրտանոթային անբավարարությունից։


== Ֆիլմեր ==


=== Դերասան ===


=== Դերասան․ Տիտրերում նշված չէ ===


=== Դերասան․ Խաղում է ինքն իրեն ===
Հոլիվուդյան գեղեցկուհիները (2014)
Ամենօրյա շոու․․․
Ես ամուսնացա Մունչկինի հետ (1994)
Կենսագրություն (սերիալ, 1987 — …)
Հոլիվուդի մեծ մարդիկ (սերիալ, 1977—2006)


== Ծանոթագրություններ ==
Կաապիրանգա

Կաապիրանգա (պորտ.՝ Caapiranga), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Կոարի գավառի կազմի մեջ։ Բնակչությունը կազմում է 9424 մարդ։